OzLabs/hebrew-wiki-articles huggingface dataset:
החתול של שרק

החתול של שרק (באנגלית: Puss in Boots, "החתול במגפיים") הוא סרט קולנוע אמריקאי בהנפשה ממוחשבת מסוגת פעולה, שבוים על ידי כריס מילר. בסרט מככבים בקולם אנטוניו בנדרס, סלמה האייק וזאק גליפיאנאקיס. הסרט יצא ב-28 באוקטובר 2011 ב-IMAX.

הסרט הוא פריקוול/ספין אוף לסדרת סרטי "שרק" והוא עוקב אחר הרפתקאותיו של החתול במגפיים לפני הופעתו הראשונה ב"שרק 2" ב-2004. החתול במגפיים מלווה בשותפיו, המפטי דמפטי וקיטי סופטפוז, ומתעמת נגד ג'ק וג'יל, שני פושעים רצחניים שבבעלותם שעועית קסומה המובילה לאוצר גדול.

הסרט זכה לביקורות חיוביות והיווה הצלחה בקופות עם מעל 554 מיליון דולר ברחבי העולם. הסרט היה מועמד גם לפרס אוסקר לסרט המונפש הטוב ביותר בטקס האוסקר ה-84. בעקבות הצלחת הסרט יצא לאקרנים ב-21 בדצמבר 2022<ref name="Sept2022"></ref> סרט המשך שנקרא "החתול של שרק 2: משאלה אחת ודי".

==תקציר הסרט==
הסרט מתמקד בהרפתקאותיו של פוס החתול במגפיים (מגולם על ידי אנטוניו בנדרס ובערית על ידי דרור קרן) אשר מנסה, בסיוע המפטי דמפטי (מגולם על ידי זאק גליפיאנאקיס) והחתולה הפיקחית קיטי 'סופטפוז' (מגולמת על ידי סלמה הייק), לשדוד שעועית פלא מידי זוג פורעי חוק מסוכנים בשם ג'ק וג'יל (בילי בוב תורנטון ואיימי סדאריס) במטרה להציל את עירו.

==מדבבים==
מימין לשמאל: [[סלמה הייק, אנטוניו בנדרס ובובת החתול במגפיים בהקרנת בכורה של הסרט]]
{| class="wikitable"
|- style="background-color:silver;"
! דמות
! מדבב/ת באנגלית
! מדבב/ת בעברית
|-
| החתול במגפיים || אנטוניו בנדרס || דרור קרן
|-
| קיטי סופטפוז || סלמה הייק || אניטל אלבחר
|-
| המפטי דמפטי || זאק גליפיאנאקיס || שרון כהן
|-
| ג'ק || בילי בוב תורנטון || מיקי לאון
|-
| ג'יל || איימי סדאריס|| עירית נתן בנדק
|-
| קומנדנטה || גיירמו דל טורו || שאול עזר
|-
| אימלדה || קונסטנס מארי|| הילה מערבי
|}

== סרט המשך ==

ב-17 במרץ פורסם כי שלב הפיתוח של סרט המשך לסרט החל. לסרט ההמשך יקרא "Puss In Boots: The Last Wish" (בעברית: החתול של שרק: המשאלה האחרונה).<ref></ref> אנטוניו בנדרס יחזור על תפקידו בסרט. במקור, הסרט תוכנן לצאת ב-23 בספטמבר 2022<ref name="Sept2022" />, אך באפריל 2022, עודכן כי יציאת הסרט לאקרנים תידחה ל-21 בדצמבר 2022<ref></ref>. הסרט נקרא "החתול של שרק 2: משאלה אחת ודי".

==קישורים חיצוניים==

* 

*
* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סרטי 2011
קטגוריה:דרימוורקס הנפשה: סרטים
קטגוריה:סרטי פרמאונט
קטגוריה:סרטי פרודיה אמריקאיים
קטגוריה:סרטי קומדיה אמריקאיים
קטגוריה:חתולים בדיוניים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי פריקוול
קטגוריה:שרק
קטגוריה:סרטי קומדיה מונפשים
קטגוריה:סרטים על נקמה
קטגוריה:סרטי אנימציה ממוחשבת
קטגוריה:סרטי אנימציה של פרמאונט
קטגוריה:סרטים על חתולים
קטגוריה:החתול במגפיים
קטגוריה:סרטי קרוס-אובר
קטגוריה:סרטים זוכי פרס סאטורן: אנימציה
LXDE

LXDE הוא מיזם פיתוח סביבת שולחן עבודה חופשי מהיר ויעיל למערכות הפעלה מבוססות יוניקס וכן לתואמות POSIX כלינוקס ו-BSD. 

LXDE הם ראשי התיבות באנגלית של "Lightweight X11 Desktop Environment" (סביבת שולחן עבודה X11 קלה).

שולחן העבודה צורך מעט משאבי חומרה כזיכרון ומעבד ולכן מתאים במיוחד למחשבים בעלי חומרה חלשה כגון מחשבים ישנים ונטבוקים.

LXDE מתאים לרוב הפצות הלינוקס, כגון Arch Linux, דביאן ואובונטו, ומגיע כברירת מחדל בקנופיקס, ובהפצת העבר U-lite. 

לובונטו, הפצת לינוקס קלה המבוססת על אובונטו, השתמשה בעבר ב LXDE עד שהוחלף ב LXQt<ref></ref>. ההפצה LXLE מבוססת על לובונטו ומשתמשת ב LXDE<ref></ref>. 

==יישומים בסיסיים==
להלן כמה מהתוכנות הבסיסיות בסביבת שולחן עבודה זו:
{| class="wikitable"
|+
!שם התוכנה
!תפקיד
!הערות
|-
|Openbox
|מנהל חלונות
|לא פותח על ידי צוות הפיתוח של LXDE
|-
|PCManFM
|מנהל קבצים
|
|-
|Xarchiver
|מנהל ארכיון
|לא פותח על ידי צוות הפיתוח של LXDE
|-
|Leafpad
|עורך טקסט
|לא פותח על ידי צוות הפיתוח של LXDE
|-
|GPicView
|מציג תמונות
|
|}

==קישורים חיצוניים==

* 
* [http://wiki.lxde.org/he/%D7%A2%D7%9E%D7%95%D7%93_%D7%A8%D7%90%D7%A9%D7%99 ויקי LXDE]

==הערות שוליים==

קטגוריה:ממשקי משתמש במחשב
קטגוריה:תוכנה חופשית
קטגוריה:GTK+&lrm;
קטגוריה:תוכנות שהושקו ב-2006
ידע חברה למחקר ופתוח

מאיץ החלקיקים בתחומו (2009)]]
ידע חברה למחקר ופתוח בע"מ המוכרת בשם המקוצר ידע, היא חברת מסחור ידע בבעלותו של מכון ויצמן למדע, אשר הוקמה בשנת 1959 ועוסקת במסחור הידע שנצבר במכון.

מכון ויצמן מעודד שיתוף פעולה עם ישויות מסחריות לקידום תעשיות הייטק וביוטכנולוגיה, במיוחד במדינת ישראל. חברת ידע היא הזרוע המסחרית של המכון, העוסקת בפיתוח, שיווק ומסחור של מוצרים המתבססים על ממצאים מחקריים וידע אקדמי אשר מצטבר אצל מדעני המכון, ומפנה ממצאים אלה ליישומים מעשיים, בעלי פוטנציאל עסקי.

מערכת היחסים בין מדעני המכון לבין ישויות מסחריות או עסקיות מנוהלת על ידי כללי הקניין הרוחני של מכון ויצמן. מאז הוקמה חברת "ידע", היא הייתה מעורבת ברישום של כ-1,400 משפחות פטנטים. מאז שנת 1973 חתמה על 169 הסכמים עם חברות ישראליות לניצול הפטנטים השונים, והקימה 42 חברות (21 מתוכן הוקמו משנת 2000 ואילך).
על תהליך המסחור של הידע המדעי והטכנולוגי שנצבר אצל מדעני מכון ויצמן מופקד סגן הנשיא ליישומים טכנולוגיים, המכהן גם כיושב ראש "ידע". בתפקיד זה משמשת כיום (2020) פרופ' אירית שגיא.

מנכ"ל החברה הוא ד״ר עפר שפירא.

==לקריאה נוספת==
* דוד מירלמן, ללא כוונת רווח: אין כמו עסקי מדע, פרקים נבחרים מיומן שירות, הוצאת אופיר ביכורים, 2018.

==קישורים חיצוניים==
* 
* 
* [https://web.archive.org/web/20200603105054/https://itportal.co.il/ ידע מחקר ופיתוח ממכון ויצמן הטמיעה פתרון SAP Business one], באתר itportal, 26 באפריל 2010
* 
* 

קטגוריה:מכון ויצמן למדע
קטגוריה:רחובות: חברות
קטגוריה:חברות ישראליות
קטגוריה:חברות מסחור ידע ישראליות
קטגוריה:ישראל: חברות שהוקמו ב-1959
Launchpad

Launchpad הוא אתר ויישום רשת המאפשר לגולשים לפתח ולתחזק תוכנות ובייחוד כאלו חופשיות.

האתר שייך לחברת קנוניקל ומאחסן כ-30,000 מיזמים שונים, בהם מיזמי אובונטו ובאזאר. האתר תחת רישיון AGPL וכתוב בשפת פייתון. בפברואר 2014 דורג האתר במקום ה-6,644 בדירוג האתרים העולמי של חברת אלקסה.

באתר קיימים בין היתר התחומים הבאים:
* תמיכה טכנית: מענה מקהילת המתכנתים לשאלות.
* דיווח ופתרון באגים: ניתן לדווח באתר על באגים ובעיות בתוכנות המשתמשות ב-Launchpad.
* קוד: צפייה וטיפול בקודי מקור שונים כדי לשנותם או לפתור בעיות בהם.
* תרגום: תרגום תוכנות לשפות שונות.

==ראו גם==
* סורספורג'

== קישורים חיצוניים ==

* 

קטגוריה:אתרי אינטרנט
קטגוריה:אובונטו לינוקס
קטגוריה:אתרי אינטרנט שהושקו ב-2004
שדמית אדומת-כנף

שדמית אדומת-כנף
Glareola pratincola pratincola
שדמית אדומת כנף (שם מדעי:Glareola pratincola) היא מין של עוף ממשפחת השדמתיים, השייכת לסדרת החופמאים. אורכה כ-24-28 ס"מ ומוטת כנפיה כ-60-70 ס"מ.
בישראל היא חולפת מצויה ומקננת נדירה. 

בעולם מצב השימור של שדמית הזו הוא ללא חשש, אך בארץ היא מוגדרת כמין בסכנת הכחדה עקב היעלמות הקינונים. 

שדמית זו, בשונה משאר החופמאים, ניזונה לרוב מחרקים מעופפים ולא מחרקים הנמצאים על הקרקע. ציד החרקים מתבצע בדרך כלל בקבוצות, מה שמאפשר שלל גדול יותר. השדמית חיה בדרך כלל בשדות, ושם גם מקננת. קנה של השדמית נמצא על הקרקע והתטולה היא 2-4 ביצים.

==קישורים חיצוניים==

* לירז כברה, [https://web.archive.org/web/20151123204151/http://www.falcha.co.il/_Uploads/dbsAttachedFiles/59.pdf#page=14 פרויקט שימור השדמיות בעמק החולה], "ניר ותלם", גיליון מס' 59, מאי 2015, עמ' 17-14
* יואב פרלמן, [http://www.teva.org.il/?CategoryID=806&ArticleID=4003 מאמר על השדמית אדומת הכנף ושימורה בארץ], אתר החברה להגנת הטבע
* ליאור כסלו, [http://www.tatzpit.com/site/pages/inPage.asp?catID=9&subID=14&subsubID=309 מידע ותמונות על שדמית אדומת כנף], אתר תצפית-מידע על ציפורים וסיורי צפרות על ידי ליאור כסלו
* [http://www.agamon-hula.co.il/topic/gallery/images/nid/135/tid/4http://www.agamon-hula.co.il/topic/gallery/images/nid/135/tid/4 שדמית אדומת כנף], אתר אגמון החולה

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:שדמתיים
קטגוריה:ארץ ישראל: שדמתיים
קטגוריה:בעלי חיים שתוארו ב-1766
מרכז התוכנה של אובונטו

מסך הפתיחה בגרסה העברית של אובונטו
מרכז התוכנה של אובונטו (Ubuntu Software Center) הוא תוכנת מחשב המשמשת להתקנת ולהסרת חבילות תוכנה מהתקנות של גנו/לינוקס בהפצת אובונטו. התוכנה משמשת כממשק גרפי למערכת ניהול החבילות APT, והיא הכלי הגרפי שמשמש לצורך זה כברירת מחדל בהפצת אובונטו, לצד כלי בשם aptitude המשמש לאותו צורך בממשק שורת הפקודה.

מטרת התוכנה לשמש ממשק למאגר תוכנה גדול שמנוהל על ידי קנוניקל - החברה שמפיצה את אובונטו. המאגר מוחזק על שרתים ושרתי מראה, ו־"מרכז התוכנה" מחזיק רשימה של שרתים אלו, אליהם הוא מתקשר כדי להציג למשתמש את רשימת התוכנות הזמינות. רוב התוכנות המוחזקות על השרתים הללו הן חופשיות. המשתמש יכול להוסיף לרשימה של מרכז התוכנה שרתים נוספים, שאינם מנוהלים על ידי קנוניקל, ובהם יכולות להימצא תוכנות נוספות, ולפעמים גם תוכנה קניינית. מרכז התוכנה נכתב בשפת פייתון.

==ראו גם==
*מעדכן התוכנה - תוכנת העדכונים של ההפצה
*PPA - דרך להוספת מקורות למרכז התוכנה של אובונטו.

==קישורים חיצוניים==

* 

קטגוריה:אובונטו לינוקס
קטגוריה:ניהול חבילות תוכנה
קטגוריה:Dpkg
סולם אולפורט

סולם אוֹלפּוֹרְט הוא מדד לביטוי של דעות קדומות בחברה אנושית, שקבע הפסיכולוג האמריקאי גורדון אולפורט, בספרו "טבעה של דעה קדומה" משנת 1954.

בסולם מתוארים חמישה שלבים:

#גינוי לשוני : חברי קבוצת הרוב מדברים בגנאי חברי קבוצת המיעוט, בין אם מדובר בהתבדחות עליהם ובין אם בהתייחסות אליהם במונחים של סטריאוטיפים ודימויים שליליים. גם אם חברי קבוצת המיעוט לא נעלבים בשלב זה, הדרך נפתחת לפגיעות רציניות יותר.
#הימנעות: כשמתחזקת הדעה הקדומה, מנסים חברי קבוצת הרוב להימנע ממגע עם חברי הקבוצה הדחויה, גם אם עליהם לקחת בחשבון שבכך תיגרם להם אי נוחות ניכרת.
#אפליה: מצב שבו הדעה הקדומה באה לידי ביטוי פעיל, כאשר קבוצת הרוב מנסה לפגוע במיעוט הלכה למעשה; הם מעוניינים לשלול או להרחיק את חברי הקבוצה הדחויה מעבודות מסוימות, מאזורי מגורים מסוימים, מזכויות פוליטיות, הזדמנויות חינוכיות ופעילויות פנאי ומוסדות חברתיים אחרים. הפרדה גזעית היא צורה ממוסדת של אפליה גזעית.
#אלימות פיזית: כאשר הרגשנות מתגברת, מובילה הדעה הקדומה אצל חברי קבוצת הרוב לפרצי אלימות ופשעי שנאה; כגון חילול אבני מצבות בבתי קברות יהודיים, לינץ' נגד שחורים, משיחה בזפת ובנוצות באמריקה של נאמנים למלך האנגלי במהלך המאה ה-18 ושל מורמונים במאה ה-19.
#השמדה: הדרגה הגבוהה ביותר של אלימות הנובעת מדעה קדומה, באה לידי ביטוי כאשר קבוצת הרוב מבקשת להשמיד או לסלק את המיעוט. דוגמאות היסטוריות: תוכנית הפתרון הסופי של הנאצים להשמדת העם היהודי, רצח העם ברואנדה, והטיהור האתני בבוסניה והרצגובינה.

==ראו גם==
*סובלנות
*יחסי רוב ומיעוט

==לקריאה נוספת==
<div class="mw-content-ltr">
* Gordon W. Allport, The Nature of Prejudice, Perseus Books, 1979, 
</div>

==קישורים חיצוניים==
* [http://the-classroom.org.uk/wp-content/uploads/2014/07/Prejudice_And_Allport_Scale.pdf-1.pdf דעה קדומה וסולם אולפורט], באתר the-classroom.org.uk 

==הערות שוליים==

קטגוריה:סטריאוטיפים ודעות קדומות
קטגוריה:אפליה
קטגוריה:מדדים
שרידי קדושים

הרליקוואריום וגולגולתו של [[איבו הקדוש מקרמרטין (צרפת)]]
שרידי קדושים (בלטינית: Reliquiae = רליקוויה, ביוונית: λείψανα = ליפסנה, בבולגרית: Мощи = מושטי) הוא כינוי כללי המציין חלקי גוף או חפצים אישיים של אנשי-מופת, אשר בדתות מסוימות מיוחסים להם כוחות על טבעיים והם משומרים בקפדנות ולעיתים קרובות מוצגים לראווה. הדוגמאות המוכרות ביותר לשרידי קדושים ולשימוש פולחני בהם הוא בנצרות (לדוגמה, הסנדלים של ישו), אבל המנהג קיים גם בדתות רבות אחרות. בלטינית נקראים שרידי הקדושים Reliquiae, כלומר "[דברים] שנותרו מאחור", וממנה התגלגלה המילה ללשונות רבות אחרות. כלי קיבול לשימור והצגת שרידי קדושים נקרא רליקוויאריום.

==בתקופה הקלאסית==
ביוון העתיקה היו ערים ומקדשים שטענו כי יש ברשותם שרידים של גיבורים נערצים - גם אם לא הוצגו ברבים - כחלק מפולחן גיבורים. חפצים אחרים המקושרים לגיבור המת כן הוצגו במקדשים - רמחים, מגינים וכלי נשק אחרים, כרכרות, כלי שיט או גליפי-חרטום, רהיטים כגון כיסאות וטריפוסים, וכן פריטי לבוש. מקדש לֶאוּקִיפִּידֶס בספרטה אף טען כי נמצאת ברשותו הביצה שהטילה לדה. 

בניגוד לשרידי קדושים נוצריים, עצמותיהם לא נחשבו כניחנות בכוחות מיוחדים, למעט כמה יוצאי דופן כגון כתפו של פלופס שנשמרה באולימפיה. לא יוחסו להן כוחות ריפוי או עשיית ניסים, אבל נוכחותן נחשבה כמגינה על העיר, כשם שאמרו שקברו של אדיפוס מגן על אתונה.

==ראו גם==
*מקדש השן

==קישורים חיצוניים==

* 
* 

קטגוריה:דת
קטגוריה:אנתרופולוגיה של הדת
קטגוריה:מנהגים נוצריים
מאיר בן שמואל

רבי מאיר בן שמואל מרמרו (ד'תת"ך, 1060 - ד'תתצ"ה 1135) היה מראשוני בעלי התוספות, תלמידו וחתנו של רש"י. נקרא "אבי הרבנים" כיוון שבניו היו רבנים חשובים.

==חייו==
רבי מאיר למד בבית מדרשם של "גאוני לותיר", ובוורמייזא בבית מדרשו של רבי יצחק הלוי. כן קיבל תורה מרש"י שאף השיא לו את בתו השנייה, יוכבד. מנישואים אלו נולדו: שמואל (רשב"ם), יעקב (רבנו תם), יצחק (ריב"ם), ושלמה. בהמשך עבר לרמרו (הנקראת גם רומרוג) והקים שם בית מדרש.

בתו נישאה לרבי שמואל מויטרי, בנו של רבי שמחה בן שמואל, עורך "מחזור ויטרי", ובנם הוא ר"י הזקן, אף הוא מחשובי בעלי התוספות. רבי מאיר חי בעיר רמרו (Ramerupt) שבצפון צרפת.

רבי מאיר ואשתו יוכבד האריכו ימים, ככל הנראה, ונפטרו בשיבה טובה ברמרו בשנת ד'תתצ"ה (1135), כשיוכבד מקדימה את בעלה בחודשים מספר. מסיבה זו רבי מאיר נקרא בפי בני דורו "הישיש".

==חיבוריו==
רבי מאיר כתב פירושים לתלמוד, שנקראו "תוספות", ואפשר לראות בהם התחלות לשיטת הלימוד של בעלי התוספות, בגלל הנטייה לקושיות ותירוצים יותר מאשר בפירושי רש"י.
קטע מפירוש שנכתב על ידי רבי מאיר ובנו הרשב"ם נדפס בתוך פירוש רש"י במסכת מנחות. שמו הוזכר בכמה מקומות על ידי בניו וכן במקומות נוספים בתוספות שלפנינו. פרופ' י"נ אפשטיין סבור כי הפירוש למסכת נזיר שהודפס בש"ס וילנא ויוחס לרש"י או לריב"ן, חתנו השני של רש"י, חובר למעשה על ידי רבי מאיר בן שמואל. אבל א"א אורבך חלק על זיהוי זה. רבנו תם מביא בספר הישר את הצעת אביו לתיקון נוסח תפילת "כל נדרי" כדי להתאימה להלכה.

==משפחת רש"י==
<br />

==קישורים חיצוניים==
*
*

==לקריאה נוספת==
א"א אורבך, בעלי התוספות, ירושלים תשמ"ו, עמ' 41–45.

==הערות שוליים==

קטגוריה:בעלי התוספות
קטגוריה:משפחת רש"י
קטגוריה:ראשוני צרפת
קטגוריה:תלמידי רש"י
קטגוריה:יהודים הקבורים בצרפת
מעבר דוקלה

טנק גרמני מול סובייטי באנדרטת זיכרון סלובקית לקרב במעבר דוקלה במלחמת העולם השנייה
מעבר דוקלה (בסלובקית: Dukliansky priesmyk; פולנית: Przełęcz Dukielska; הונגרית: Duklai-hágó) הוא מעבר הרים בעל חשיבות אסטרטגית, על גבול סלובקיה ופולין וסמוך לגבולה המערבי של אוקראינה. המעבר נמצא במזרח הרי הקרפטים בגובה 502 מטר מעל פני הים.

מעבר דוקלה הוא מעבר ההרים הנמוך ביותר ברכס המרכזי של הרי הקרפטים ומכאן, בין השאר, נובעת חשיבותו האסטרטגית. המעבר נמצא מדרום לעיירה הפולנית דוקלה ומצפון לעיר פרשוב בסלובקיה. המעבר מוכר כאתר שבו נפגשות התרבות הסלאבית המזרחית והמערבית.

מעבר דוקלה היה במוקד קרבות קשים בחזית המזרחית במלחמת העולם הראשונה ובמלחמת העולם השנייה.

==קישורים חיצוניים==

* [http://www.iabsi.com/gen/public/Military_dukla_pass.htm קרב מעבר דוקלה במלחמת העולם השנייה] 
* 

ד
קטגוריה:סלובקיה: גאוגרפיה
קטגוריה:הרי הקרפטים
מס בולים

חותמת מס בולים בריטית משנת 1956
דוגמה לבול הכנסה המעיד על גביית מס בולים, ממדינת [[טסמניה באוסטרליה]]

מס בולים (באנגלית: Stamp duty) הוא מס המוטל על מסמכים רשמיים, לרבות חוזים, המחאות, קבלות, רישיונות, אשרות וכו'. באופן היסטורי, בול הכנסה שימש להוכחת תשלום המס והופעתו על מסמך היוותה תנאי לתוקפו המשפטי. גרסאות מודרניות של המס אינן דורשות עוד חותמת בפועל.

==היסטוריה==
על פי ההערכה, החובה שמקורה בוונציה בשנת 1604, הוצגה (או הומצאה מחדש) בספרד ב-1610, הולנד בשנות ה-20 של המאה ה-20, בצרפת בשנת 1651, בדנמרק ב-1657, בפרוסיה בשנת 1682 ובאנגליה בשנת 1694. בממלכה המאוחדת וארצות הברית מס הבולים שנגבה על מסמכי רישום בעלות של נדל"ן הפך למס רכישה על נדל"ן, הנגבה כאחוז מערך הנדל"ן שנרכש.

==בישראל==
[[בול הכנסה של שלטון המנדט בישראל]]
מס בולים הוטל עד שנת 2008 מתוקף חוק מס הבולים על מסמכים התשכ"א–1961. המס הוטל על ביול מסמכים שונים המפורטים בחוק כגון: התחייבויות, הסכמים וחוזים, איגרות חוב ערבויות, שטרות, שטרי נאמנות, הסכמי ביטוח, דו"ח על הקצאת מניות וכו'. שיעור המס נע בין 0.4% ועד 3% בהתאם לסוג המסמך.

בהתאם לחוק היה צורך לבייל מסמך מיד עם החתימה עליו, מסמך שסכום המס עליו גבוה מ-500 שקלים היה צורך לבייל באחד מהמשרדים האזוריים בתל אביב, ירושלים, חיפה, באר שבע או אילת, לא יאוחר מ-30 יום לאחר חתימתו.

בנקים, תאגידים ומוסדות אשר צורכים בצורה שוטפת את שירותי הביול, קיבלו היתר לבייל בעצמם מסמכים שהם צד להם.

===ביטול המס===
בעקבות תוכנית של רשות המיסים להרחיב את גביית מס הבולים בשנת 2004 עלתה ביקורת קשה ונטען שהדבר יביא לעליית מחירים שנתית של 1% בכלל המשק ועלייה של מס החברות ל-48.2%. הדבר גרר מאבק ציבורי אשר הוביל פורום CFO, אשר כלל בין היתר עתירה לבג"ץ. כתוצאה ממאבק זה התקבלה החלטה בוועדת הכספים של הכנסת בדצמבר 2004 לשים תקרה לגביית המס בשנת 2005 בגובה של 600 מיליון ש"ח.

המאבק הגיע להכרעה עם פרסום צו תיקון למס הבולים על מסמכים, שבו בוטלה החבות בביול מסמכים שנחתמו החל מ-1 בינואר 2006 ובהדרגה הגבייה של המס בוטלה עד שסופית לא נגבה החל מתחילת שנת 2008.

== ראו גם ==
* חוק הבולים (המהפכה האמריקאית)

==לקריאה נוספת==
* 
* 
* 
* 

==קישורים חיצוניים==

* [http://main.knesset.gov.il/Activity/Legislation/Laws/Pages/LawPrimary.aspx?lawitemid=2000942 חוק מס בולים ותיקוניו] ב[http://main.knesset.gov.il אתר הכנסת]

==הערות שוליים==

בולים
קטגוריה:היסטוריה כלכלית
קטגוריה:בולאות
קטגוריה:סוגי בולים
ים ודל

ים וֶדֶּל (Weddell) הוא ים שולי באוקיינוס הדרומי. זהו למעשה מפרץ גדול בין חצי האי האנטארקטי וחוף הנסיכה מרתה, החוף המערבי של ארץ המלכה מוד. הזרם הסיבובי ודל חג בים בכיוון השעון, מערבל את המים הקרים ותורם לסביבה עשירה בפיטופלנקטון, המזין לווייתנאים ומיני פינגוויניים.

הים התגלה באביב 1823 על ידי הספן האנגלי ג'יימס ודל, שהגיע לראשונה לקו רוחב וזיהה שהוא נמצא בתוך ים נפרד מהאוקיינוס. באותה שנה הגיע לאזור הספן האמריקאי בנג'מין מורל ודיווח על יבשה שהוא קרא לה "דרום גרינלנד החדשה", אך האי לא נצפה עוד מאז ונחשב לדוגמה מובהקת ל"אי תעתוע".

רוב ימות השנה מכוסים פני הים בקרח.

<gallery>
File:Small_Tabular_Icebergs_(26376305448).jpg
File:Antarctica Weddell Sea region relief location map.png
</gallery>

==קישורים חיצוניים==

* [http://www.eoearth.org/article/Weddell_Sea?topic=49523 ערך באנציקלופדיית כדור הארץ]
* 

קטגוריה:אנטארקטיקה: גאוגרפיה
ודל
ודל
קטגוריה:הטריטוריה הבריטית באנטארקטיקה
קטגוריה:הטריטוריה הצ'יליאנית האנטארקטית
הפארק הלאומי מיגואשה

הפארק הלאומי מיגואשה (אנגלית: Miguasha National Park; צרפתית: Parc national de Miguasha) הוא אתר מורשת עולמית שממוקם בחופו הדרומי של חצי האי גספה שבקוויבק, קנדה. הפארק הוכרז כשמורת טבע מוגנת על ידי ממשלת קוויבק בשנת 1985, והוכר כאתר מורשת עולמית על ידי אונסק"ו ב-1999 בזכות המגוון הגדול של המאובנים שבו, שמייצגים היטב תקופה מכרעת באבולוציה של החיים על פני כדור הארץ.<br />
בעבר נקרא המקום על ידי שבטי המיקמאק בשם "Megouasag" שמשמעותו היא צוקים אדומים, מכיוון שבזמן שקיעת השמש, מקבלים הצוקים גוון אדום. בהמשך, השתבש השם האינדיאני המקורי לשם הנוכחי.

==תיאור פיזי==
צוקי החוף בפארק עשויים מרובדי סלע משקע מתקופת דבון השלישית. הם מורכבים משכבות מתחלפות של אבן חול וצפחה שגילם מוערך ב-350 עד 375 מיליון שנים. כיום מכוסה רוב השטח ביערות עצי תרזה, אשוח וצפצפה.

==חשיבות פלאונטולגית==
כמה ממאובני הדגים, בעלי החיים והצמחים שנמצאו במיגואשה הם זנים עתיקים ונדירים. לדוגמה, מאובן של הצמח Spermasposita נחשב על ידי הפלאונטולגים לאחד מזני בעלי הפרחים הקדומים ביותר.<br />
מיגואשה נחשב לאתר המכיל את הכמות הגדולה ביותר בעולם של מאובנים מתור הדבון שאופיין בין השאר בריבוי מיני הדגים שבו. חמשת מתוך שש קבוצות מאובני הדגים מתור זה, נמצאים בפארק מיגואשה. כמו כן, נמצא במקום מספר גדול של דגימות מאובנים שמורות היטב של פרטים מקבוצת בעלי סנפירים בשרניים המהווים אב קדמון של קבוצת בעלי ארבע רגליים שהיו כנראה בעלי החוליות היבשתיים הראשונים שנשמו אוויר.

==היסטוריה==
האתר התגלה לראשונה ב-1842 על ידי הגאולוג והרופא אברהם גסנר (אנגלית: Abraham Gesner) שמצא במקום מגוון עצום של מאובנים שהועברו מאוחר יותר למוזיאון הבריטי ולמוזיאון המלכותי של סקוטלנד. גילויים אלו עוררו התרגשות גדולה בקרב מדענים מכל העולם ומאז זוהו וקוטלגו מעל ל-5,000 ממצאים מאובנים.

==קישורים חיצוניים==

* 
* [http://www.sepaq.com/pq/mig/index.dot?language_id=1 מיגואשה באתר רשות הפארקים של קוויבק]

==הערות שוליים==

קטגוריה:קנדה: אתרי מורשת עולמית
מיגואשה
קטגוריה:קנדה: גאולוגיה
קטגוריה:קוויבק: היסטוריה
מיגואשה
קטגוריה:קנדה: פלאונטולוגיה
חיים מגני

חיים יהודה (בישיץ) מגני (5 במאי 1945, כ"ב באייר תש"ה - 4 במאי 2001, י"א באייר תשס"א) היה ראשון מדריכי הטיולים ביש"ע. מראשוני מתנחלי חברון, ממחדשי היישוב בכפר עציון ובמושב קשת וממפתחי תוכנית הלימודים "ברקאי".

== ביוגרפיה ==
נולד בניו יורק. למד בישיבת נר ישראל בבולטימור ובישיבת מרכז הרב.

היה פעיל בתנועת הנוער בני עקיבא בניו יורק. הגיע לארץ בגיל 18 והשתתף בתוכנית לימודים שנתית במכון למדריכי חו"ל בירושלים. במשך שנתיים מילא שליחות בלורולטון ובבוסטון, שם פעל בקרב סטודנטים יהודיים, כתב חוברת הדרכה ויזם מפגן הצדעה למדינת ישראל שחגגה באותה שנה ח"י שנים לתקומתה.

עלה לישראל לקבוצת יבנה בשנת 1966 והחל ללמוד בישיבת מרכז הרב, שם התוודע לחנן פורת, ולאחר מלחמת ששת הימים הצטרף לפורת ולמחדשי היישוב בכפר עציון.

נישא לשושנה נאוה שטיין ולקראת נישואיו עברת את שם משפחתו (בישיץ) למגני. החתונה נערכה בברוקלין. ב-1969, לאחר לידת בתם הבכורה, הצטרפו לקבוצת מתנחלי חברון בבניין הממשל הצבאי בעיר. בשנת 1971 עבר ליישוב הקבע קריית ארבע והחל בהדרכת טיולים תחת השם "סיורי הר חברון". הצטרף למשך כמה חודשים לראשוני המתיישבים במושב קשת ברמת הגולן לאחר מלחמת יום כיפור.

היה שותף בפיתוח תלמוד תורה ברקאי ואף נתן לו את שמו.

מגני הקפיד עוד מנעוריו בארצות הברית לדבר עברית נכונה כולל הקפדה מדוקדקת על מלעיל ומלרע. כשעלה לארץ חרת על דגלו לדבר בעיקר עברית, תוך הקפדה על עברית תקנית וח' וע' גרוניות.

נפטר ב-5 באפריל 2001 בקריית ארבע, ונקבר בבית העלמין היהודי העתיק בחברון.

==פועלו כמדריך טיולים ==
מגני התחיל את דרכו בהדרכת טיולים בשנת 1963 ב"מכון למדריכי חוץ לארץ" בירושלים ולאחר לימודיו הקים ב-1971 חברת סיורים עצמאית, שמטרותיה היו ללכת בדרכי האבות ללמוד ולהפנים את שורשי החיים היהודיים החבויים בארץ. הדריך בודדים, משפחות וקבוצות מגוונות, מהארץ ומחו"ל. בשנותיו האחרונות הדריך וטייל עם מחזורים רבים של "תנועת ארץ ישראל" והפעיל במשך שנים אחדות מערכת סיורים לחניכי תוכנית הקיץ של הסוכנות היהודית, בנה עבורם מסלולי הליכה, כגון "נתיב הגבורה", "בעקבות דוד המלך" ועוד וכן הכשיר גם מדריכים.

סיוריו הובילו לחשיפת אתרים היסטוריים בעיר חברון, ובהם בית הכנסת אברהם אבינו.

== לקריאה נוספת ==
* משפחת מגני, חיים ביהודה, הוצאת שלמי אריאל, תשס"ד
* ויבא עד חברון : קובץ לזכרו של ר’ חיים יהודה בן אברהם הלוי מגני, הוצאת קריית ארבע, תשס"ב
<div class="mw-content-ltr">
* Raphael Blumberg and Zvi Ofer (ed.) The road of valor from Jerusalem to Hebron with Hayim Mageni, 2007
</div>

== קישורים חיצוניים ==
* 
* [http://www.youtube.com/watch?v=3MIB0oXojdM כנס מחקרי חברון לזכר חיים מגני ז"ל], באתר יוטיוב
* [http://chaimsimons.net/hebronsettler11.html FROM HERE AND THERE - Rabbi Dr. Chaim Simons] (הפסקה הראשונה היא אודות חיים מגני)

==הערות שוליים==

קטגוריה:קריית ארבע: אישים
קטגוריה:היישוב היהודי בחברון: אישים
קטגוריה:קבוצת יבנה: אישים
קטגוריה:כפר עציון: אישים
קטגוריה:קשת: אישים
קטגוריה:מורי דרך בישראל
קטגוריה:בוגרי ישיבת מרכז הרב
קטגוריה:עולים בשנות ה-1960
קטגוריה:בוגרי ישיבת נר ישראל-בולטימור
קטגוריה:בוגרי בני עקיבא
קטגוריה:ישראלים ילידי ארצות הברית
קטגוריה:שליחי הסוכנות היהודית
קטגוריה:אישים הקבורים בבית הקברות היהודי בחברון
קטגוריה:ישראלים שנולדו ב-1945
קטגוריה:ישראלים שנפטרו ב-2001
Scary Monsters and Nice Sprites (אלבום)

Scary Monsters and Nice Sprites (בתרגום חופשי: מפלצות מפחידות ושדונים נחמדים) הוא מיני-אלבום שהופק על ידי מפיק ההאוס והדאבסטפ סקרילקס, השני במספר. האלבום יצא לאור תחילה באתר Beatport ב-20 באוקטובר 2010 ושוחרר כדיסק ב-1 במרץ 2011. האלבום זכה להצלחה רבה עם שחרורו, למיני אלבום-המשך (More Monsters and Sprites). בטקס פרסי הגראמי ב-12 בפברואר 2012, זכה האלבום בפרס גראמי בתואר "אלבום הדאנס/אלקטרוני הטוב ביותר" וכן השיר Scary Monsters and Nice Sprites - זכה בתואר "הפקת הדאנס/אלקטרוני הטובה ביותר"

שם האלבום מזכיר את שם אלבומו של דייוויד בואי, Scary Monsters (and Super Creeps).

== רשימת שירים ==

==קישורים חיצוניים==

קטגוריה:מיני-אלבומים מ-2010
קטגוריה:מיני-אלבומים באנגלית
קטגוריה:אלבומי דאבסטפ
קטגוריה:זוכי פרס גראמי לאלבום האלקטרוניקה/דאנס הטוב ביותר
קטגוריה:אלבומי פלטינה באוסטרליה
שי אבוחצירה

שי אבוחצירה (נולד ב-19 ביולי 1980). כיהן כסגן ראש עיריית חיפה בשנים 2011–2018, מחזיק תיק החינוך וראש סיעת "יש עתיד צעירי חיפה" במועצת העיר חיפה.
כיום מנכ"ל ובעלים של חברת 'אלרם ישראל בע"מ' ושל חברת הנדל"ן האירופאית 'Balcony Apartments'.

== ביוגרפיה ==
אבוחצירה, בן לאליהו ונלי, נולד בקריית אתא, שם גדל והתחנך. אבוחצירה הוא הבן הרביעי במשפחתו ולו שלוש אחיות. את לימודיו התיכוניים השלים בתיכון רוגוזין בעיר.
אבוחצירה נשוי לניצן ואב לשניים, מתגורר בשכונת נאות פרס בחיפה.

== פעילות ציבורית ==
לקראת הבחירות לרשויות המקומיות שהתקיימו בשלהי 2008, הקים אבוחצירה, יחד עם גרעין מייסד של פעילי ציבור צעירים, את רשימת צעירי חיפה שהתמודדה על מקום במועצת העיר חיפה כרשימה על מפלגתית. הרשימה נחלה הצלחה והצליחה להשיג שני מנדטים. במסגרת ההסכם הקואליציוני שנחתם עם רשימתו של ראש העיר הנבחר, יונה יהב, סוכם כי אבוחצירה יכהן כסגן ראש העיר ברוטציה וכמחזיק תיק הצעירים במועצת העיר.

בחודש מאי 2011 החל אבוחצירה לכהן כסגן ראש העיר בפועל. בחודש מאי 2012 נבחר לנהל את סניף מפלגת יש עתיד במחוז חיפה, ולעמוד בראש הרשימה המשותפת של המפלגה וצעירי חיפה.

בבחירות לרשויות המקומיות שהתקיימו בשלהי 2013, זכתה הרשימה המשותפת ב-3 מנדטים, ואבוחצירה נתמנה לכהן כסגן ראש העיר בפועל ומחזיק תיק החינוך. בבחירות לרשויות המקומיות שהתקיימו בשלהי 2018, התמודד עם רשימתו יחד עם ראש העיר יונה יהב, כמספר 2 ברשימת "יונה יהב וצעירי חיפה", אולם אלה הפסידו בבחירות ולאחר הבחירות פינה יונה יהב את מקומו במועצת העיר ואבוחצירה הפך לראש הרשימה וחבר באופוזיציה.

==קישורים חיצוניים==

==הערות שוליים==

קטגוריה:ישראלים שנולדו ב-1980
קטגוריה:סגני ראש עיריית חיפה
קטגוריה:מתמודדים בבחירות לרשויות המקומיות בישראל
קטגוריה:פעילי יש עתיד
קטגוריה:בוגרי תיכון רוגוזין, קריית אתא
אנה בריינדול

אנה הנרייטה בריינדול (בשוודית: Anna Henrietta Bergendahl; נולדה ב-11 בדצמבר 1991) בסטוקהולם שבשוודיה) היא זמרת שוודית.

==ביוגרפיה==
נולדה בסטוקהולם, אך גדלה בנישפין ובקטרינהולם. לבריינדול יש שורשים אירים מצד סבתה שנולדה וגרה באירלנד, והופעתה הראשונה של בריינדול בפני קהל הייתה בקתדרלה ביורק כשהייתה בת 8, אז שרה את השיר "My Heart Will Go On" של סלין דיון.

היא הייתה חלק מתוכנית המוזיקה "Super Troupers" בערוץ TV4 השוודי בשנת 2004, וכן היא השתתפה בעונה החמישית של תוכנית המציאות איידול, הגרסה השוודית לאמריקן איידול, שם הגיעה לחמישיית המועמדים הסופיים. בשנת 2009 היא חתמה על חוזה עם חברת ההקלטות Lionheart Records ואלבום הבכורה שלה יצא ב-14 באפריל 2010. בשנת 2010 היא ייצגה את שוודיה באירוויזיון שנערך בנורווגיה.

===איידול 2008===
בריינדול התקבלה לעונה החמישית של תוכנית הטלוויזיה "איידול" כאשר היא שרה באודישנים את השיר "Have a Heart" של בוני רייט. הביצוע קיבל שבחים רבים מצוות השופטים שהורכב מלילה באד, אנדרס באג ואנדראס קרלסון. במהלך התחרות היא שרה שירים כמו מאמה מיה של להקת אבבא, Bleeding Love של ליאונה לואיס ו-The Best של בוני טיילר. בריינדול הגיעה למקום החמישי בתחרות בה ניצח לבסוף קווין בורג.

===מלודיפסטיבלן ואירוויזיון===
בשנת 2009 בריינדול קיבלה הצעה מכריסטיאן לאגרסטורם ובובי לוגרן להקליט שיר לתחרות המלודיפסטיבלן 2010. היא השתתפה בתחרות עם השיר "This Is My Life" שנכתב והופק על ידי לאגרסטורם והולחן על ידי לוגרן. השיר ניצח בתחרות עם 214 נקודות, ובכך זכתה בריינדול לייצג את שוודיה באירוויזיון 2010 שנערך בעיירה בארום, הסמוכה לבירה אוסלו. השיר הגיע למקום הראשון במצעדי המוזיקה בשוודיה ב-5 במרץ 2010.

בריינדול הגיעה למקום ה-11 בשלב חצי הגמר, ובכך הייתה לנציגה הראשונה של שוודיה שלא עלתה לשלב הגמר באירוויזיון מאז החל שלב החצי הגמר בשנת 2004. השיר "This Is My Life" היה הבלדה הראשונה שניצחה במלודיפסטיבלן מאז שנת 1998.

לאחר האירוויזיון בריינדול השתתפה בתוכנית המוזיקה "Allsång på Skansen", וכן יצאה לסיבוב הופעות על-מנת לקדם את האלבום שלה.

בנובמבר 2021, נחשף כי בריינדול תשתתף במלודיפסטיבלן 2022, היא הגיעה למקום ה-3 ברבע הגמר שלה והעפילה לגמר בחצי הגמר.<ref>[https://eurovisionworld.com/national/sweden/melodifestivalen-2022 Sweden: Melodifestivalen 2022]</ref>

==דיסקוגרפיה==
===אלבומים===
* Yours Sincerely - יצא ב-14 באפריל 2010

===סינגלים===
* "This Is My Life"
* "The Army"

==קישורים חיצוניים==

* 

==הערות שוליים==

קטגוריה:ילידות 1991
קטגוריה:זמרות שוודיות
קטגוריה:משתתפי אירוויזיון 2010
קטגוריה:משתתפי מלודיפסטיבלן 2010
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2020
קטגוריה:משתתפי מלודיפסטיבלן 2022
קטגוריה:נציגי שוודיה באירוויזיון
קטגוריה:שוודים ממוצא אירי
הוצאת פלדהיים

ה[[לוגו של "פלדהיים"]]

הוצאת פלדהיים (באנגלית: Feldheim Publishers) היא הוצאת ספרים חרדית הנמצאת בניו יורק ובעבר הייתה לה שלוחה בירושלים. במסגרת ההוצאה יוצאים לאור ספרי קודש, ספרי ילדים העוסקים ברבנים או בגיבורים דתיים, ספרי קומיקס, ספרי בריאות ותזונה על פי היהדות ועוד. להוצאה רשת של חנויות ספרים, שבהן נמכרים ספרי ההוצאה וספרים של הוצאות אחרות.

ההוצאה נוסדה ב-1939 בניו יורק על ידי פיליפ פלדהיים, נוהלה בידי בנו יעקב ולאחר מכן על ידי נכדו, מנדי פלדהיים.

בדצמבר 2010 שיתפה השלוחה בירושלים פעולה עם מיזם "תקרא-תצליח" של בנק הפועלים.

במרץ 2012 עמדה שלוחת ההוצאה בירושלים על סף פשיטת רגל על רקע חובות של כ-70 מיליון שקלים. עו"ד יעקב שפיגלמן מונה לנאמן החברה, ותחת ניהולו נרכשה שלוחת ההוצאה בירושלים בספטמבר 2012 על ידי הוצאת הספרים יפה נוף, ובכך נפרדה מהשלוחה בניו יורק שנשארה בידי משפחת פלדהיים.

==קישורים חיצוניים==
* 
* 

==הערות שוליים==

*
קטגוריה:הוצאות ספרים בארצות הברית
פלדהיים
קטגוריה:יהדות ארצות הברית
פלדהיים
שופינג

שופינג ב[[מרכז מסחרי בטורונטו, קנדה]]
אנשים בוחנים בגדים בחנות ב[[גרמניה, 1972]]
רשימת קניות בכתב יד על פתק בצורת חץ

שׁוֹפִּינְג (באנגלית: Shopping, בתרגום מילולי: קניות) הוא תהליך של בחינת ובחירת מוצרים ושירותים שמציעים מוכרים וקמעונאים שונים, במטרה לרכוש אותם. שופינג נחשב לפעילות כלכלית וכן לפעילות פנאי נפוצה.

עבור חלק מהאנשים, שופינג נחשב לפעילות בילוי או הסחת דעת, בה האדם מבקר במגוון חנויות מתוך כוונה לרכוש מוצרים. עבור אחרים, שופינג נחווה כמטרד או כורח.

"שופינג חלונות ראווה" (window shopping) היא פעילות בה אנשים מבקרים בחנויות שונות ומביטים במוצרים המוצגים בחלונות הראווה שלהן, אך ללא כוונה לרכוש אותם מיד, אלא למשל כדי להעביר את הזמן שבין פעילויות אחרות שלהם, או במטרה לתכנן רכישה עתידית של מוצרים.

בערים רבות קיימים אזורי מסחר נרחבים בהם אנשים עורכים שופינג. לעיתים מוקמים מרכזים מסחריים המרכזים מספר חנויות ועסקים במבנה אחד. דוגמאות למרכזים מסחריים בעולם הן קניונים, כיכר מרכזית בעיר, שווקים ובאזארים.

בתקופות מסוימות לאורך השנה ניכרת עלייה בפעילות השופינג של אנשים, במיוחד לקראת החגים ובמהלכם. תקופת שופינג ידועה היא "שופינג חג המולד", המתרחשת מחודש אוקטובר ועד לאחר חג המולד, החל בסוף דצמבר.

== התמכרות לקניות ==

בעוד הנאה מזדמנת מקניות נחשבת לפעילות נורמטיבית, שופינג בתדירות גבוהה מדי ושלא לצורך, עלול להעיד על התמכרות<ref></ref>. ישנם מספר סימנים שעשויים להעיד על התמכרות, במיוחד כאשר הם מגיעים במקביל, וביניהם: איבוד שליטה – כאשר אדם מביע רצון להפסיק ואיננו מסוגל; העלאה של סף הריגוש – דוגמת קנייה בהיקף הולך וגדל, או בתדירות הולכת וגדלה, כדי להגיע למידת הריגוש שבעבר הושגה באמצעות קנייה צנועה יותר; סימני גמילה כמו חוסר נחת ו"קריז" אם רכישה שמעוניין בה טרם הושלמה; כאשר השופינג מסב נזק או גורר הזנחה של תחומי חיים אחרים.

חוקרים ומטפלים שונים מעריכים את שיעור ההתמכרות במקומות שונים בעולם בסביבות 8-1%, כאשר שנשים נמצאות בסיכון גבוה יותר להתמכרות<ref name=":0"></ref>.

מטפלים שונים מעריכים כי עבור המכורים לקניות, משמש השופינג כהקלה על כאב, סבל או חוסר נחת איתו הם מתמודדים. לפיכך קנייה כתגובה למצוקה נפשית היא סימן אפשרי להתמכרות או לחיבור הקניות לצורך רגשי<ref name=":0" />.

נמצאו מתאמים בין התמכרות לקניות לבין הפרעות נפשיות שונות. מעט מחקרים מבוקרים בחנו את יעילותן של תרופות, ואין עדויות מספקות לכך שהתרופות שישנן, נכון לשנת 2016, בעלות השפעות משמעותית<ref name=":0" />.

==ראו גם==
* תרבות הצריכה
*פרדוקס הבחירה

==קישורים חיצוניים==

* 
==הערות שוליים==

קטגוריה:מסחר
הלן פרנקנטלר

הלן פרנקנטלר (באנגלית: Helen Frankenthaler; 12 בדצמבר 1928, ניו יורק – 27 בדצמבר 2011, דריאן, קונטיקט) הייתה ציירת אמריקאית אשר השתייכה לזרם האקספרסיוניזם המופשט. פרנקנטלר פעלה וציירה במשך שישה עשורים, מתחילת שנות החמישים ועד למותה בשנת 2011.

== ביוגרפיה ==
פרנקנטלר נולדה בניו יורק למשפחה יהודית ליברלית. אביה אלפרד פרנקנטלר היה שופט בבית המשפט העליון של מדינת ניו יורק. היא גדלה באפר איסט סייד בעיר ניו יורק. היא למדה בבית ספר דולטון ובבנינגטון קולג'.

בשנת 1950 פגשה במבקר האמנות קלמנט גרינברג ובמשך חמש שנים ניהלו השניים מערכת יחסים. בשנת 1958 נישאה לאמן רוברט מאתרוול . הם אימצו שתי בנות ובשנת 1971 התגרשו. לאחר מכן התחתנה עם סטפן דוברול, איש עסקים.

בתחילת דרכה הייתה מזוהה פרנקנטלר עם האקספרסיוניזם המופשט והציור הראשון שלה, "הרים וים", הוצג בשנת 1952, עשה שימוש בצבעים מדוללים אשר נטבלו בבד הציור, מוטיב אשר יהיה מזוהה עימה בהמשך דרכה.

פרנקנטלר לימדה והייתה חברה בסגל של מכללת האנטר בניו יורק.

== קישורים חיצוניים ==

* [http://www.nytimes.com/2011/12/28/arts/helen-frankenthaler-abstract-painter-dies-at-83.html?pagewanted=all Helen Frankenthaler, Abstract Painter Who Shaped a Movement, Dies at 83], Grace Glueck, הניו יורק טיימס.
* [http://jwa.org/encyclopedia/article/frankenthaler-helen ביוגרפיה], באתר ארכיון הנשים היהודי
* 

קטגוריה:ניו יורק: אישים
קטגוריה:אמני אסכולת ניו יורק
קטגוריה:ציירות יהודיות אמריקאיות
קטגוריה:ציירים יהודים אמריקאים
קטגוריה:אמניות יהודיות אמריקאיות
קטגוריה:בוגרות בנינגטון קולג'
קטגוריה:בוגרי בנינגטון קולג'
קטגוריה:אמנים יהודים אמריקאים
קטגוריה:אמריקאיות שנולדו ב-1928
קטגוריה:אמריקאים שנולדו ב-1928
קטגוריה:אמריקאיות שנפטרו ב-2011
קטגוריה:אמריקאים שנפטרו ב-2011
קטגוריה:זוכי המדליה הלאומית לאמנויות
ולריאן רפואי

ולריאן רפואי או ולריאנה רפואית (שם מדעי: Valeriana officinalis) הוא צמח רב-שנתי ממשפחת הוולריניים עם פרחים ורודים או לבנים, בעלי ריח מתוק, הפורחים בחודשי הקיץ. מוצאו של הצמח באירופה ובחלקים של אסיה, אך הוא בוית גם בצפון אמריקה. תמציות בריח פרחי ולריאן שימשו כבושם במאה השש עשרה. 
חומצת האמינו ולין קרויה על שמו.

==טיפול תרופתי ==

בפרמקולוגיה ובהרבליזם "ולריאן" הוא גם שמה של תמצית העשויה משורשי הצמח, שנמכרת באריזות (בדרך כלל בכמוסות) לאחר שאלה רוככו (באמצעות השריה), נכתשו ויובשו. הולריאן משווק כטיפול בבעיות רבות כגון נדודי שינה, חרדה, דיכאון, תסמונת קדם-וסתית, סימפטומים של מנופוז וכאבי ראש, זאת למרות שלא נעשו די מחקרים המאוששים טענות טיפוליות אלו<ref name=":0"></ref>. האקדמיה האמריקאית לרפואת שינה ממליצה שלא להשתמש בולריאן כטיפול לנדודי שינה כרוניים במבוגרים<ref name=":0" />. תופעות לוואי של ולריאן כוללות כאבי ראש, כאבי בטן, אי נוחות, בעיות לב וגם נדודי שינה<ref name=":0" />.

== ראו גם ==
* נפית

== קישורים חיצוניים ==

* [http://www.aafp.org/afp/2003/0415/p1755.html Valerian at AAFP]
* [https://www.medportal.co.il/%d7%a6%d7%9e%d7%97%d7%99-%d7%9e%d7%a8%d7%a4%d7%90/ ולריאן - 9 צמחי המרפא הפופולריים]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:ולריניים
קטגוריה:פרמקולוגיה
קטגוריה:תוספי מזון
קטגוריה:צמחים שתוארו ב-1753
ביג שון

שון מייקל לאונרד אנדרסון (באנגלית: Sean Michael Leonard Anderson; נולד ב-25 במרץ 1988), המוכר בשם הבמה ביג שון, הוא ראפר אמריקאי, שנולד בעיר סנטה מוניקה, קליפורניה וגדל בדטרויט, מישיגן.
ב-2007, חתם ביג שון על חוזה הקלטות בחברת התקליטים של קניה וסט, GOOD Music. לאחר שהוציא לאור מספר מיקסטייפים, בשנת 2011, הוציא את אלבום האולפן הראשון שלו, Finally Famous. מאוחר יותר הוציא שלושה אלבומים נוספים.

== ביוגרפיה ==
ביג שון נולד בסנטה מוניקה שבקליפורניה. בגיל 3 חודשים עברה משפחתו לדטרויט, מישיגן. הוא גדל עם אמו, שהייתה מורה, וסבתו ונע מערבה בשל המצב הכלכלי של המשפחה, ולכן הוא נוהג לומר בשיריו "הצד המערבי". כשהיה נער הוא נהג להגיע לרדיו whtd ולהתחרות בתחרות ראפ-והיפ הופ שבועית בה היה מנצח. ב-2005, התארח קניה וסט לראיון בתחנה, כאשר שמע זאת, הגיע ביג שון לתחנה כדי לפגוש אותו וביקש להופיע מולו, אך וסט סירב. לאחר מספר בקשות הוא הסכים והקשיב לביצועיו. כעבור שנתיים הוא החתים אותו בחברת התקליטים שלו GOOD Music.

== קריירה ==
ב-30 בספטמבר 2007, יצא המיקסטייפ הראשון של ביג שון שהביא לו תשומת לב תקשורתית. בשנת 2009, הוא הוציא את המיקסטייפ השני שלו וב-31 באוגוסט 2010, הוציא את המיקסטייפ השלישי שלו, בו הופיעו אמנים שונים, ביניהם דרייק וטייגה. שון היה צריך להוציא מיקסטייפ נוסף אך הוציא במקום את אלבום הבכורה שלו.

ב-28 ביוני 2011, הוציא לאור את אלבומו הראשון "Finally Famous" שנחל הצלחה וכלל סינגלים עם אמנים כמו ריק רוס, קניה וסט, פארל ויליאמס, ניקי מינאז' ועוד. הסינגל הראשון מתוך האלבום הוא "My Last" בהשתתפות כריס בראון. הסינגל השני הוא "Marvin & Chardonnay" בהשתתפות קניה וסט. הסינגל השלישי והמצליח ביותר היה "($Dance (A" בהשתתפות ניקי מינאז'.
ב-27 באוגוסט 2013, יצא אלבומו השני, Hall of Fame, וב-24 בפברואר 2015, יצא אלבומו השלישי "Dark Sky Paradise". ב-2016, הוא חבר לזמרת ג'ני איקו וכצמד הם קראו לעצמם "Twenty88" (השם נבע מכך ששניהם נולדו ב-1988 ושניהם בני 28). ב-1 באפריל, הם הוציאו את אלבום הבכורה שלהם.

ב-4 בספטמבר 2020 הוציא ביג שון את אלבומו השישי והראשון מזה שלוש שנים, "Detroit 2".<ref></ref>

== חיים אישיים ==
שון יצא בעבר עם השחקנית נאייה ריברה ועם הזמרת אריאנה גרנדה, וכיום הוא יוצא עם הזמרת ג'נה אייקו.

נכון לשנת 2017, הונו של שון מוערך בכ־12 מיליון דולר.

== דיסקוגרפיה ==
===אלבומי אולפן===
* 2011: Finally Famous
* 2013: Hall of Fame
* 2015: Dark Sky Paradise
* 2017: I Decided
* 2017: Double or Nothing <small>(עם מטרו בומין)</small>
* 2020: Detroit 2

==קישורים חיצוניים==

* 

==הערות שוליים==

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:זוכי פרסי ה-BET: מוזיקה: תגלית השנה
קטגוריה:אמריקאים שנולדו ב-1988
פאולה, מלכת הבלגים

פאולה (Paola; נולדה ב-11 בספטמבר 1937) היא מלכת בלגיה לשעבר, רעייתו של מלך בלגיה לשעבר אלברט השני ואמו של מלך בלגיה הנוכחי פיליפ.

== חייה ==
נולדה בשם דונה פאולה מרגריטה מאריה אנטוניה קונסיליה רופו די קלאבריה (באיטלקית: Donna Paola Margherita Maria Antonia Consiglia Ruffo di Calabria) בשנת 1937 בחבל טוסקנה שבאיטליה. בתו השביעית של הנסיך רופו מקלבריה, הדוכס השישי של לומברדה. משפחתה של דונה פאולה קשורה למשפחות האצולה העתיקות של איטליה, אשר במשך השנים הוציאו מקרבן אפיפיורים רבים, כמשפחות אורסיני וקולונה ובנוסף היא צאצאית של המרקיז דה לה פאייט.
נישאה בשנת 1959 לנסיך אלברט מליאז', אחיו של מלך הבלגים בודואן. בתחילה תוכנן לקיים את החתונה בקריית הוותיקן כשהאפיפיור יערוך את החתונה. אולם לאחר מחאות בבלגיה על קיום הטקס הדתי, לפני טקס אזרחי, כנדרש בבלגיה, ועל קיום החתונה מחוץ לבלגיה, החתונה התקיימה בבלגיה.

לאחר מותו של בודואן, שהיה חשוך ילדים, הוכתרו אלברט השני ורעייתו פאולה למלכי בלגיה. לזוג שלושה ילדים, פיליפ, אסטריד ולורן.

בספטמבר 2018, בהיותה בת 81, עת שהתה בוונציה שבאיטליה עם בעלה, סבלה המלכה פאולה משבץ מוחי.

המלכה פאולה עומדת בראש מספר רב של ארגוני סיוע וצדקה בלגיים.

==קישורים חיצוניים==

==הערות שוליים==

קטגוריה:ילידות 1937
קטגוריה:נשות מלכים בלגים
קטגוריה:אצולה איטלקית
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:אבירי מסדר הפיל
קטגוריה:מלכות
קטגוריה:מסדר כוכב רומניה
קטגוריה:מקבלי עיטור מסדר ההצטיינות של הרפובליקה של איטליה
קטגוריה:אבירי מסדר העיט הלבן
קטגוריה:נשים שהונצחו בשטרות כסף
קטגוריה:אישים שהונצחו בשטרות כסף בלגיים
ואדי זרקא-מעין

צפון ים המלח ב[[מפת מידבא. חמי קלירוהי נראים מעל חרטום האונייה, בחלקה העליון של התמונה, ומשמאל להם נראה ערוצו של הזרקא-מעין]]
ואדי זרקא-מעין (בערבית: وادي زرقا ماعين) הוא נחל איתן בעבר הירדן, הנובע בין העיירות ליב ומעין שבהרי מואב ונשפך אל ים המלח. אורכו של הנחל כ-18 ק"מ והוא הצפוני מבין שלושת נחלי האיתן הנשפכים אל ים המלח בצידו המזרחי (האחרים הם נחל ארנון ונחל זרד). באתר הוקמו בתי מלון ומתקני נופש.

==מבנה הנחל==
הנחל מתחפר בקניון תלול, שמתרחב כ-6.5 ק"מ לפני מקום שפכו אל ים המלח. כ-4.5 קילומטרים לפני השפך, בגובה של כ-80 מטרים מתחת לפני הים, אוסף אליו הנחל את מימי המעיינות החמים "חממאת מעין" (حمامات ماعين) הנובעים בערוצו, והמונים יותר ממאה. מי המעיינות נובעים בטמפרטורות שונות, חלקם מעל ל-60 מעלות צלזיוס, והם מעלים את טמפרטורת הנחל עד 30 מעלות צלזיוס.

הנחל נשפך אל ים המלח בדלתה קטנה, בערך מול שפכו של נחל דרגה (בחופו המערבי של ים המלח), כ-15 ק"מ דרומית למקום שפכו של נהר הירדן אל הים, וכ-17 ק"מ מצפון לשפכו של נחל ארנון (ואדי אל-מוג'יב).

==זיהוי בתנ"ך==
הנחל מזוהה עם נחליאל שמצפון לנחל ארנון, הנזכר בתנ"ך בשירת הבאר:

==אתרים סמוכים==
כחמישה קילומטרים דרומית לחממאת מעין שוכן הר מכוור וכ-2.5 ק"מ מדרום לשפכו של הנחל אל הים שוכנים שרידי חמי קלירוהי. על רכס זארא הצופה אל הים, במרחק של כשני קילומטרים צפונית-מזרחית לשפכו של הנחל, נפתח בשנת 2005 המרכז הפנורמי בים המלח. בסמוך למעיינות נמצא אתר כפר ברו שנזכר בכתבי יוסף בן מתתיהו ובמסמכים מתקופת מרד בר כוכבא.

==קישורים חיצוניים==
* [http://panoramamman.com/panorama/039_HammamatMain/index.html אודות חממאת מעין ותמונות פנורמיות]

==הערות שוליים==
 

קטגוריה:ירדן: נהרות ונחלים
זרקא
נורית צרפתי

נורית צרפתי (נולדה ב-1946) היא מאיירת ספרי ילדים, זוכת עיטור אנדרסן לאיור לשנת 2004.

==ביוגרפיה==
צרפתי נולדה בישראל בתל אביב בשנת 1946 להורים פרטיזנים מצ'כוסלובקיה. היא גדלה והתחנכה בקיבוץ העוגן ולאחר שרותה הצבאי למדה בבצלאל במגמה לאמנות ועיצוב גרפי.

בשנות השבעים המוקדמות איירה וערכה ספרי לימוד רבים עבור משרד החינוך בתחומים שונים. ב-1975 איירה את ספרה הראשון בהוצאת עם עובד, "פיט פט טו" מאת חיה שנהב, ומאז המשיכה לאייר ספרים רבים נוספים, בין השאר ספרים לילדים ולנוער וספרי לימוד. צרפתי אף איירה לעיתוני ילדים רבים כדוגמת "משמר לילדים", "פילון", "כולנו", "פשוש" ואחרים.

צרפתי זכתה בעיטור אנדרסן לאיור ב-2004, בעבור איוריה בספרה של נורית זרחי, החתונה.

היא בעלת הוצאת ספרים משפחתית בשם "צפרא" המתמחה בספרי ילדים.
נורית נשואה ללביא. בנותיהם רפאלה ושולמית הן סופרות ילדים.

==קישורים חיצוניים==
* 
* 

==הערות שוליים==

קטגוריה:זוכות עיטור אנדרסן
קטגוריה:זוכי עיטור אנדרסן
קטגוריה:מאיירות ישראליות
קטגוריה:מאיירים ישראלים
קטגוריה:ישראליות שנולדו ב-1946
קטגוריה:ישראלים שנולדו ב-1946
שירי אפלבי

שירי פרידה אפלבי (באנגלית: Shiri Freda Appleby; נולדה ב-7 בדצמבר 1978) היא שחקנית ובמאית טלוויזיה יהודייה-אמריקאית, מוכרת בשל השתתפותה בסדרה "רוזוול" בתור ליז פרקר, ובסדרה "Unreal" בתור רייצ'ל גולדברג.

==ביוגרפיה==
אפלבי נולדה בלוס אנג'לס, קליפורניה שבארצות הברית, לדינה ולג'רי אפלבי. אמה, דינה אפלבי (לבית בואדר), ישראלית-צברית למשפחה יהודית-ספרדית ממרוקו שהתיישבה בנתניה, והייתה מורה בבית ספר עברי בלוס אנג'לס. אביה אמריקאי וממשפחה יהודית-אשכנזית. היא ואחיה הצעיר איוון גדלו במשפחה שומרת כשרות, היא למדה בבית ספר עברי, ואף חגגה בת מצווה.

בשנים 1998–1999 למדה לתואר בספרות אנגלית באוניברסיטת דרום קליפורניה. ב־2010 בזמן צילומי "חיים בלתי צפויים", היא החלה ללמוד לתואר בפסיכולוגיה מאוניברסיטת פיניקס המקוונת, אותו השלימה לאחר כשנה וחצי.

==קריירה==

אפלבי התחילה את דרכה בגיל ארבע, בפרסומות שונות למוצרים כמו צ'ריוס ו־M&M's. לאחר כחמש שנים התחילה את דרכה כשחקנית בטלוויזיה, בהתחלה כשחקנית אורחת בתוכניות אמריקאיות מפורסמות כמו "שלושים ומשהו" (Thirtysomething), "דוגי האוזר", "ER", "משמר המפרץ", "זינה הנסיכה הלוחמת", "הרקיע השביעי", "בוורלי הילס 90210" ועוד.

בשנת 1999, בגיל 21, שיחקה לראשונה בתפקיד קבוע וראשי בסדרת הטלוויזיה "רוזוול", שם גילמה את ליז פארקר.

ב־2006 לקחה חלק בסדרת הטלוויזיה מבית ABC "שש מעלות" (Six Degrees), ושיחקה בסרט "אני ריד פיש" בכיכובו של ג'יי בארושל. לאחר מכן לקחה חלק בסדרה "לאהוב ולמות" (To Love and Die).

אפלבי לקחה חלק בכ-13 סרטים, בהם "אהבה מהי" (What Love Is) לצד קובה גודינג ג'וניור ואן הייש; "לאהוב כמו הרוח" (Love Like Wind); "המלחמה של צ'ארלי וילסון" (Charlie Wilson's War), לצד טום הנקס וג'וליה רוברטס.

ב־2008 קיבלה אפלבי תפקיד חוזר וקבוע בעונה ה-15 של הסדרה "ER", ושיחקה בסרט הטלוויזיה "לאהוב ולמות" בתפקיד של המתנקשת הילדי יאנג.

ב־2010 כיכבה אפלבי בסדרת הדרמה "חיים בלתי צפויים", שם גילמה את קייט קסידי. בשנת 2013 שיחקה בסרט הקומדיה "All American Christmas Carol" ("מזמור חג מולד כל-אמריקאי") בכיכובה של טארין מנינג.

בשנים 2013–2014 שיחקה בארבעה פרקים בסדרה "בנות" של רשת HBO, וגילמה את נטליה.

בשנת 2015 החלה אפלבי לככב בסדרת הדרמה "Unreal" ברשת לייפטיים, בתור רייצ'ל גולדברג, עד לסיום הסדרה בתום עונתה הרביעית ב-2018.

בשנת 2022 ביימה פרק בודד (פרק 10) מתוך הסדרה הקומית "Maggie" של רשת הולו.

== חיים אישיים ==
ביולי 2012 התארסה אפלבי לבן זוגה במשך כשנתיים, השף והמסעדן היהודי-אמריקאי ג'ון שוק. בתם הבכורה נולדה ב־23 במרץ 2013, והם התחתנו לאחר מכן. ב-17 בדצמבר 2015 נולד להם בן.

== פילמוגרפיה ==

=== קולנוע ===

=== טלוויזיה ===
* סנטה ברברה (1985)
* שלושים ומשהו (1987)
* גן החיות ברונקס (1988)
*Welcome to The Captain (2008)
*חיים בלתי צפויים (2010)
*Kristin's Christmas Past (2013) - סרט טלוויזיה

==קישורים חיצוניים==

* 
* 
* 

==הערות שוליים==

קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:שחקניות ילדות אמריקאיות
קטגוריה:במאיות טלוויזיה יהודיות אמריקאיות
קטגוריה:אמריקאיות ממוצא ישראלי
קטגוריה:אמריקאים ממוצא יהודי-מרוקאי
קטגוריה:בוגרי אוניברסיטת פיניקס
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
הלוח האדריאטי

[http://www.sciencedirect.com/science/article/pii/S0264370710000645 Plate kinematics and geodynamics in the Central Mediterranean], עמ' 191}}
הלוח האדריאטי הוא לוח טקטוני המורכב בעיקר מקרום יבשתי. לוח זה הוא שבר קרומי שהתנתק מהלוח האפריקאי לאורך העתק חילוף במהלך הקרטיקון. בתחומי הלוח שוכנים הים האדריאטי, הים היוני, חלקו המזרחי של חצי האי האיטלקי עד להרי האפנינים ודרום סיציליה.

שמות נוספים ללוח: לוח פוליה על-שמו של אזור פוליה בדרום-מזרח איטליה, ולוח אדריה.

==גאולוגיה==
רעידת האדמה בצפון איטליה, 20 במאי 2012 (USGS)
הלוח האדריאטי (אינו מסומן) בין [[הלוח האפריקאי (ורוד) מדרום והלוח האירואסייתי (ירוק) מצפון באזור הים האדריאטי]]
הלוח האדריאטי מצוי במרכזו של גבול ההתנגשות בין הלוח האפריקאי והלוח האירואסייתי. תנועתו של הלוח האפריקאי צפונה וסיבובו נגד כיוון השעון גרמו להתנתקותו של הלוח האדריאטי. בשוליו הצפוניים והמזרחיים התרחש התעוות במהלך הקימוט האלפיני. מדידות GPS ורעידות אדמה עכשוויות מצביעות על מאמץ לחיצה עז המתקיים בשוליו, סמוך לצפון סיציליה.

===טקטוניקה וגעשיות===
בגבולו המערבי של הלוח מתקיים אזור הפחתה בו חודר הלוח האדריאטי אל מתחת ללוח האירואסייתי. תוצאה של הפחתה זו היא התרוממותם של הרי האפנינים. בנוסף, נחקרת האפשרות כי האפנינים הצפוניים – שכיוונם שונה במעט מזה של האפנינים המרכזיים והדרומיים – נוצרו במהלך המיוקן כתוצאה מהתנתקות מקטע של הלוח האדריאטי המופחת, שבעקבותיה התרחשה התרוממות בשני הלוחות – התרוממות המתבטאת ברכס הצפוני. תוצאה נוספת של התנתקות זו היא היווצרות "חלון", המזין את הגעשיות בקשת הקמפנית ובסביבתה.

===סייסמולוגיה===
תנועתו הטקטונית של הלוח וההפחתה בשוליו נמשכות גם בהווה. כתוצאה מפעילות זו מתרחשות רעידות אדמה, בהן רעידת אדמה במגניטודה 6.0 שאירעה בעמק הפו בליל ה-20 במאי 2012, בה נהרגו לפחות 6 בני אדם. מוקד הרעש היה בעומק של 5.1 ק"מ, 36 ק"מ צפונית-מערבית לבולוניה. רעש נוסף במגניטודה 5.8 שאירע 9 ימים לאחר מכן באותו אזור גרם למותם של 15 בני אדם.

==ראו גם==
*גאולוגיה - מונחים
*אורוגנזה
*הים התיכון

==לקריאה נוספת==
<div class="mw-content-ltr">
*The Adria Microplate: GPS geodesy, tectonics and hazards, Springer, 2005, 
*Encyclopedia of Geology, Elsevier Academic Press, First edition 2005, 
</div>

==קישורים חיצוניים==
* 
<div class="mw-content-ltr">
*[https://web.archive.org/web/20120526153030/http://www.dst.uniroma1.it/sciterra/sezioni/doglioni/Publ_download/2010_Cuffaro_etal_GeodynamicsAdriaticPlate.pdf On the geodynamics of the northern Adriatic plate]
*[http://seismo.berkeley.edu/annual_report/ar02_03/node35.html The Adriatic Region: An Independent Microplate Within the Africa-Euroasia Collision Zone]
*[http://www.springerlink.com/content/xv7g7x6gcc2ve7tn/ Tomographic Study of the Adriatic Plate]
*[http://www.sciencedirect.com/science/article/pii/S003192010400010X Combined analysis of seismic and gravimetric data in the Adriatic plate]
*[http://www.sciencedirect.com/science/article/pii/S0264370710000645 Plate kinematics and geodynamics in the Central Mediterranean]
*[http://www.sciencedirect.com/science/article/pii/S0024493708002028 Late Cretaceous intra-oceanic magmatism in the internal Dinarides (northern Bosnia and Herzegovina): Implications for the collision of the Adriatic and European plates]
</div>

==הערות שוליים==

אדריאטי
קטגוריה:הרי האלפים: גאולוגיה
מאיה שואף

מאיה שואף (נולדה ב-1 במאי 1988) היא שחקנית וזמרת ישראלית.

== ביוגרפיה ==
מאיה שואף נולדה וגדלה בתל אביב.
שואף שהייתה בלהקת צופי תל אביב עשתה את שירותה הצבאי כסולנית בלהקת מז"י.<ref></ref>

שואף התחילה את דרכה במחזמר "היי סקול מיוזיקל" בגרסה הישראלית שעלה בשנת 2008 שם היא שיחקה את "שרפיי אוונס" תפקיד שבמקור מגולם על ידי השחקנית האמריקאית אשלי טיסדייל.

בשנת 2009 שיחקה בעונה השלישית של הטלנובלה "האלופה" בתפקיד דמותה של "דפי". במקביל לוהקה לשחק בסדרה "חצויה" של "HOT" לצידם של יון תומרקין, עמית פרקש וידידיה ויטל ושם שיחקה בתפקיד דמותה "זוהר גרין".ובהמשך השנה את "אלכס לוי", בתפקיד הראשי בסדרה של ערוץ הילדים "אלכס בעד ונגד" לצידם של אלון אבוטבול ומקס אולארצ'יק.

שואף השתתפה ב"לילה מטורף בפסטיגל" בשנת 2010 ביחד עם צביקה הדר אילנית לוי לי בירן עוז זהבי ואחרים. כמו כן באותה שנה המשיכה שואף לעונה השנייה של "חצויה".

בדצמבר 2011 עלתה העונה השלישית של חצויה "חצויה - הדבר האמיתי", שם שיחקה בתפקיד עצמה. בשנים 2014 –2015 גילמה את דמותה של "רותם" בסדרת הנעורים גאליס.

בשנת 2014 שיחקה בסדרת הדרמה "מתים לרגע" את "מיקי".

בשנת 2017 השתתפה בסדרת המתח "כדברא".

ב-2018 החלה לגלם בתיאטרון הבימה את נועה במחזמר "מיקה שלי" המבוסס על שירי יאיר רוזנבלום.

==חיים אישיים==
בשנת 2011 עברה להתגורר בניו יורק לצורך לימודי משחק בבית הספר למשחק של סטלה אדלר, ובשנת 2013 חזרה לישראל.

נשואה לזמר לורן פלד ומתגוררת במושב "מגשימים".

==קישורים חיצוניים==

* 
* 
* משה אבוטבול, [http://www.frogi.co.il/bidur-yellow/7957.html פרסום ראשון: מאיה שואף מצטרפת ל"גאליס"] 6 בינואר 2014
* מאיה שואף בשיר [http://www.youtube.com/watch?v=TIBwPIO1RFU "לגעת בעבר" מתוך לילה מטורף בפסטיגל 2010]

==הערות שוליים==

קטגוריה:שחקניות קולנוע וטלוויזיה ישראליות
קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:גאליס
קטגוריה:משתתפות הפסטיגל
קטגוריה:חברי להקת צופי תל אביב
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:חברות להקות צבאיות ישראליות
קטגוריה:חברי להקות צבאיות ישראליות
קטגוריה:מגשימים: אישים
קטגוריה:ישראליות שנולדו ב-1988
קטגוריה:ישראלים שנולדו ב-1988
סטנדר

תלמידי [[ישיבת מיר בשאנגחאי לומדים עם סטנדרים בזמן מלחמת העולם השנייה, 1942]]
סְטֶנְדֶּר הוא שולחן קריאה שניתן להניח עליו דפים או ספר לשם קריאה או הרצאה. השימוש בסטנדר מקובל מאוד בבתי כנסת, בתי מדרש וישיבות, והוא עשוי לשמש גם נואמים, מרצים או דרשנים. לעיתים המשטח בראש הסטנדר הוא משופע. הסטנדר בנוי בדרך כלל כך שניתן להשתמש בו בעמידה או בישיבה (על ידי הטייתו), על פי נוחות המשתמש.

בימינו, ישנם סטנדרים שבהם ניתן לשנות ולכוונן את גובה המעמד או את זווית השיפוע כדי לאפשר קריאה תוך כדי עמידה מול קהל. השימוש בסטנדרים התרחב מהקשר דתי (בתי כנסת, ישיבות ואפילו בכנסיות) גם לאולמות הרצאה אקדמיים. לעיתים הסטנדר ישולב עם עזרים נוספים הנדרשים במהלך ההרצאה כמיקרופון, בקרה על מערכת האודיו או הווידאו באולם וכן חיבור לעמדת מחשב.

==קישורים חיצוניים==

*אבישי אלבוים, [https://amhasefer.wordpress.com/2018/05/31/%D7%A2%D7%9C-%D7%94%D7%A1%D7%98%D7%A0%D7%93%D7%A8/ על ה"סטנדר"], 31 במאי 2018, בבלוג "עם הספר" של ספריית הרמב"ם
* 

בית התפילה של קבל קולג' באוקספורד שבאנגליה, ממכללות אוניברסיטת אוקספורד.]]

קטגוריה:ריהוט
קטגוריה:ציוד משרדי